spl обзор 6
ОБЗОР – 6 кръг
СЗК не пожали и „дяволите“
Лидерът в класирането СЗК посрещна Black Devils в мач от SPL. Двубоят започна с натиск на домакините и те не трябваше да чакат дълго, за да открият резултата. Това стана в 6 минута, а реализатор бе мотора на отбора Велизар Иванов. Попадението даде самочувствие на домакините и те отбелязаха отново само две минути по-късно чрез Попов. Последваха минути на по-равностойна игра. „Дяволите“ се посъвзеха след лошия старт на мача и изчистиха брака в играта си, което доведе до намаляване на резултата.
В 22 минута Теодосиев бе точен бележейки с премерен шут. Полувремето завърши при този резултат – 2:1 в полза на СЗК. След почивката домакините отново започнаха силно и не оставиха шанс на съперника си бележейки 4 безответни гола. Началото на головата серия сложи Стойчев, а щафетата продължи Илиев. Последните два пирона бяха забити отново от тях. Така се оформи крайното 6:1. СЗК окупира върха без грешна стъпка до момента. За „дяволите“ това бе още един неприятен момент, но те едва ли биха се дали без бой в следващите си срещи.
Статистика след СЗК Юнайтед – Black Devils
„Аристократите“ бяха превзети на абордаж
Ребрандираният тим на ФК Цикура, а именно АФК Пират домакинстваше на „аристократичните“ Джентълмени на терена в квартал „Лозенец“. Пиратите започнаха ударно двубоя с гол още в самото начало дело на Фусков. Още едно попадение пък добави Кръстев в 11 минута. Така с два гола пасив Джентълмените имаха не лека задача. Водени от капитана Йочев гостите хвърлиха всичките си сили в атака, но това не им донесе нищо хубаво освен получаването на трети гол отново дело на Кръстев, който се възползва максимално от разредената защита на съперника. Полувремето завърши 3:0 за домакините.
След почивката „аристократите“ се посъбудиха и Йочев намали за 1:3. Радостта беше кратка, защото отново Кръстев със своя трети гол в мача бързо уби устрема на отбора гост. До края имаше време за още едно попадение, а то бе записано на сметката на Джентълмените с голмайстор отново сърцатият капитан Йочев. Така „пиратите“ грабнаха първи три точки в надпреварата. „Аристократите“ продължават да търсят себе си записвайки поредната загуба.
Статистика след АФК Пират – ФК Джентълмените
Отборчето срути мината над „миньорите“
Отборчето прие АФК Чуковете в мач от SPL. Двубоят се изигра в полите на Витоша на терена „Царско село“. Срещата започна равностойно с пропуски за двата тима. Така се стигна до 11 минута, в която Тошев откри резултата в полза на Отборчето. Радостта на тима му трая само минута, когато завърналия се в тима на Чуковете след почти година отсъствие халф на тима Пламен Петков изравни. Домакините почти мигновено отговориха чрез Янкулов. След като отново излезе напред в резултата тимът на Отборчето се разигра и попиля противника си с неспирни атаки. Василев, Милев и Ранджев направиха резултата доста изразителен – 5:1 на почивката.
След подновяването на играта картината на терена не се промени. Тоталното превъзходство на Отборчето се затвърди с още попадения във вратата на стража Стайков. Отново Милев, Тошев и Янкулов бяха голмайстори правейки резултата разгромен 8:1. „Миньорите“ нямаше какво да губят и се впуснаха в атака, но не стигнаха до попадение до края на мача като с пропуски се отличиха Комитов, Милев и Васев. В крайна сметка тима на Отборчето грабна без проблеми победата и трите точки. „Миньорите“ продължават да затъват и вече за дълбоко закотвени на дъното в класирането.
Статистика след Отборчето – Афк Чуковете
Обрати, драма и нова победа за „ястребите“
Santos, един от доста сериозните тимове в лигата, посрещна амбицирания и високо летящ тим на Black Hawk. Истински дерби мач предстоеше да се изиграе и всички около терена тръпнеха в очакване за началото на двубоя. „Ястребите“ бяха отслабени преди мача след като двама от лидерите на тима Христо Христов и Тони Димитров бяха наказани за тази среща. Мачът започна добре за домакините, които откриха чрез Здравков в 11 минута, но само минута бе достатъчна на техния съперник да се върне бързо в мача. Виновен за това беше Александров.
Головете валяха един след друг и отново Здравков изведе с едни гърди напред „ястребите“. Последваха минути на затишие и борба по терена. Така до 18 минута, в която отново Александров от тима на Santos върна ремито. Така завърши първата част. След почивката двата тима излезнаха като на война. Гостите натиснаха сериозно и отбелязаха два гола – единият дело на Добрев, а другият – на Иванов. Така Santos взе преднина от две попадения. „Ястребите“ нямаха друг избор освен да вдигнат оборотите, за да променят нещо в развоя на мача. Резултатът дойде след две фантастични отигравания на Анастас Василев, който върна равенството 4:4.
Устремът на домакините продължи. Иван Иванов се разписа за пълния обрат 5:4. Последва и неразбирателство в отбраната на гостите, което доведе до автогол на Александър Иванов от тима на Santos. Последният щрих в мача добави отново Анастас Василев с третия си гол в мача. Така „ястребите“ се изстреляха в челото и вече са втори дишайки във врата на лидерите от СЗК. Santos направиха пореден великолепен мач, но не успяха да задържат резултата в своя полза.
Статистика след Black Hawk – Santos
„Хаштаговете“ показаха що е катеначо
#TwitterРитане се изправи срещу напралите скорост ГДБОП. Двубоят започна ужасяващо за домакините и само за 5 минути те допуснаха три попадения в своята врата, а головете бяха дело на Йончев и Милошев. „Хаштаговете“ трябваше да се отърсят бързо от създалата се ситуация и така и направиха. Голмайсторът на тима Шаламанов върна един попадение за 1:3. #TwitterРитане съумя да успокои играта и се прибра предимно в защита показвайки на съперника прекрасно катеначо. Прибрани дълбоко в своята половина домакините разчитаха на контраатаки и при една такава неуморният Иван Мънин намали за 2:3.
Тактиката на „хаштаговете“ действаше и само минута по -късно Найденов изравни. Така завърши полувремето. След подновяването на играта гостите от ГДБОП бяха по-настойчивият тим, но хората на Христо Иванов предвождани от самия него бяха затворили подстъпите към вратата и цяло второ полувреме не допуснаха гол отчайвайки противника и доказвайки, че красотата в играта не е само белязането на голове, а е и в перфектната защита. Така въпреки опитите си „униформените“ не можаха да измъкнат нищо повече от точката в този мач. За домакините двубоя бе още една позитивна част от играта им доказвайки, че с всеки мач надграждат класата си.